AIŠKINAMASIS RAŠTAS

Dėl nuomos sutarties nutraukimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2017 m. vasario 20 d. raštu Nr. B22-452 „Dėl negyvenamųjų patalpų nuomos sutarties“ informavo „Telia Lietuva“ AB, kad pastatas, esantis adresu: Molėtų r. sav., Suginčių sen., Verbiškių k., Draugystės g. 8 (18,74 kv. m patalpų pagal 2000-04-01 sutartį Nr. 2000TVD/LN-163 išnuomota Telia Lietuva), yra įtrauktas į parduodamų objektų sąrašą ir patalpų nuomininkui buvo raštu pasiūlyta nutraukti nuomos sutartį šalių sutarimu. Administracija, negavusi sutikimo, 2017 m. liepos 12 d. raštu Nr. B22-1409 „Dėl negyvenamųjų patalpų nuomos sutarties nutraukimo“ įspėjo Telia Lietuva, kad, vadovaujantis LR civilinio kodekso 6.480 straipsniu ir atsižvelgiant į 2002 m. rugsėjo 26 d. papildomo susitarimo 6.1.2 papunktį, nuoma bus nutraukta nuo 2017 m. spalio 12 d. Nuomininkas įsiskolinimų neturi.

Parengto sprendimo projekto tikslas – nutraukti nuomos sutartį dėl patalpų, esančių Molėtų r. sav., Suginčių sen., Verbiškių k., Draugystės g. 8, ir įgalioti Molėtų rajono savivaldybės administracijos direktorių Saulių Jauneiką, jam nesant - administracijos direktoriaus pavaduotoją Karolį Balčiūną pasirašyti susitarimą dėl patalpų nuomos nutraukimo bei turto priėmimo - perdavimo aktą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 18 straipsnio 1 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo“ (2017 m. vasario 23 d. sprendimo Nr. B1-18 redakcija), 8 punktas;

Negyvenamųjų pastatų ir patalpų nuomos sutarties Nr. 2000TVD/LN-163, sudarytos 2000 m. balandžio 1 d., 2002 m. rugsėjo 26 d. papildomo susitarimo Nr. 1, 6.1.2 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pastatas, kuris tapo nebereikalingas Molėtų rajono savivaldybės funkcijoms vykdyti, bus parduodamas viešajame aukcione.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas susitarimas dėl patalpų nuomos nutraukimo bei turto priėmimo - perdavimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.